Henrik Pontoppidan

Henrik Pontoppidan (24. juli 1857 i Fredericia – 21. august 1943 i Ordrup) var en dansk forfatter, der hovedsagelig skrev romaner. Hans tre hovedværker er Det forjættede Land, Lykke-Per og De Dødes Rige.

Pontoppidan kom af en gammel præsteslægt, og var selv præstesøn. Han er bror til lægerne Erik Pontoppidan og Knud Pontoppidan samt præsten og forfatteren Morten Pontoppidan. Som ung ville han revolutionere verden og gøre op med sin fædrene tro ved at ville være ingeniør og siden højskolelærer og forfatter. De bøger Pontoppidan skrev i sin ungdom, var stærkt samfundskritiske og levede op til Georg Brandes’ parole om at sætte problemer under debat. I forfatterskabets sidste fase havde Pontoppidan for længst resigneret i politisk henseende, for i stedet at besvare sin egen gåde: Hvem er du selv? 

Pontoppidan modtog i 1917 Nobelprisen, som han delte med den i dag stort set glemte Karl Gjellerup, for "hans autentiske beskrivelser af dagligliv i Danmark." 

Pontoppidans romaner og noveller giver et usædvanlig omfattende billede af hans land og tidsalder.

I 1863 flyttede familien til Randers, hvor faderen fik embede ved Sankt Mortens Kirke. Her kom familien til at bo i en stor præstebolig i Brødregade med 20 værelser i to etager og en gård med stalde og udhuse. Som 16-årig drog Pontoppidan til København for at påbegynde ingeniørstudiet på Polyteknisk Læreanstalt. I 1933 blev han æresborger i Randers og brugte flere gange i sit forfatterskab barndomsårene her som inspiration, bl.a. i Minder (1893), Lykke-Per (1904), Drengeår (1933) og Hamskifte (1936).

Ægteskab og børn 
Pontoppidan var gift to gange, første gang i 1881 med Mette Marie, født Hansen, med hvem han fik to døtre (hvoraf den ene døde som barn) og en dreng. Efter skilsmissen i 1892 giftede han sig med Antoinette Kofoed og sammen fik de to børn. Han er begravet ved Rørvig Kirke.

Bibliografi 
Årstallene dækker førsteudgaver. Adskillige af bøgerne er genudgivet senere, ofte kraftigt omarbejdede af Pontoppidan.

 Stækkede Vinger. Skitser (1881). (Efter Ballet. Tête à Tête. Et Endeligt. Kirkeskuden).
 Sandinge Menighed. En Fortælling (1883).
 Landsbybilleder. Fortællinger (1883). (En Kjærlighedshistorie, En Fiskerede, Bonde-Idyl, Vinterbillede, Arv).
 Ung Elskov. Idyl. Roman (1885).
 Mimoser. Et Familjeliv. Roman (1886).
 Fra Hytterne. Nye Landsbybilleder (1887). (Knokkelmanden, Naadsensbrød, Ane-Mette, Et Grundskud, Hans og Trine, Vandreren).
 Isbjørnen. Et Portræt. Roman (1887).
 Spøgelser. En Historie. Roman (1888).
 Skyer. Skildringer fra Provisoriernes Dage. Fra Tidsrummet 1885-1890 (1890). (Ilum Galgebakke, To Venner, To Gange mødt, Den første Gendarm, Tro til Døden, I Kongens Kjole, Et Offer).
 Krøniker (1890). (Menneskenes Børn, Sct. Peders List, Den stærke Skrædder, Havfruens Sang, Præsten og Herremanden, Grete Gaasepige, Digterliv, Præstesækken, Ungdom, Forbandelsen, Svend Morgendug).
 Natur. To smaa Romaner (1890). (Vildt, En Bonde).
 Muld. Et Tidsbillede. Roman (1891).
 Det forjættede Land. Et Tidsbillede. Roman (1892).
 Minder. Roman (1893).
 Nattevagt. Roman (1894).
 Den gamle Adam. Skildring fra Alfarvej. Roman (1894).
 Dommens Dag. Et Tidsbillede. Roman (1895).
 Højsang. Skildring fra Alfarvej. Roman (1896).
 Det forjættede Land I-III (1898).
 Lykke-Per. Hans Ungdom. Roman (1898).
 Lykke-Per finder Skatten. Roman (1898).
 Lykke-Per. Hans Kærlighed. Roman (1899).
 Lykke-Per i det Fremmede. Roman (1899).
  Ørneflugt. Novelle (1899).
 Lykke-Per. Hans store Værk. Roman (1901).
 Lykke-Per og hans Kæreste. Roman (1902).
 Lykke-Per. Hans Rejse til Amerika. Roman (1903).
 Lykke-Per. Hans sidste Kamp. Roman (1904).
 Fortællinger I-II (1899).
 Lille Rødhætte. Et Portræt. Roman (1900).
 Det ideale Hjem. Roman (1900).
 De vilde Fugle. Et Skuespil (1902).
 Borgmester Hoeck og Hustru. Et Dobbeltportræt. Roman (1905).
 Lykke Per. 2. udgave I-III (1905).
 Asgaardsrejen. Et Skuespil (1906).
 Det store Spøgelse. Roman (1907).
 Hans Kvast og Melusine. Roman (1907).
 Den kongelige Gæst. Roman (1908).
 Torben og Jytte. En Fortællings-Kres. Roman (1912).
 Storeholt. En Fortællings-Kres. Roman (1913).
 Kirken og Dens Mænd. Et Foredrag (1914).
 Toldere og Syndere. En Fortællings-Kres. Roman (1914).
 Enslevs Død. En Fortællings-Kres. Roman (1915).
 Favsingholm. En Fortællings-Kres. Roman (1916).
 De Dødes Rige I-II (1917).
 Et Kærlighedseventyr. Roman (1917).
 En Vinterrejse. Nogle Dagbogsblade (1920).
 Noveller og Skitser. Et Udvalg. 1. Bind (1922).
 Noveller og Skitser. Et Udvalg. 2. Bind (1926).
 Romaner og Fortællinger. Bind I-VII (1924-1926).
 Mands Himmerig. Roman (1927).
 Det ideale Hjem og andre Noveller og Skitser (1930). (Højsang. Af Magister Globs Papirer, Det ideale Hjem. Et Problem under Debat, Hans Kvast og Melusine (En Humoreske), En Vinterrejse, Dagbogsblade, Rabbinerens Datter, Et Kærlighedseventyr, Rejsen gennem Livet).
 Drengeaar (1933).
 Hamskifte (1936).
 Arv og Gæld (1938).
 Familjeliv (1940).
 Undervejs Til Mig Selv. Et Tilbageblik (1943).

Filmatiseringer 

 Thora van Deken, 1920 – Instruktion: John W. Brunius (baseret på Lille Rødhætte).
 Lykke-Per, 2018 – Instruktion: Bille August.

Litteratur  
Pontoppidan Selskabet udgiver skriftserien Pontoppidaniana.
I 2023 udkom det for første gang fra tidsskrift.dk-platformen.

Referencer

Eksterne henvisninger 

 
 Pontoppidan-portal for læsere, studerende, lærere og forskere
 Henrik Pontoppidan  på Litteratursiden.dk
 Henrik Pontoppidan på Dansk Forfatterleksikon
 Henrik Pontoppidan på Litteraturpriser.dk

Nobelprismodtagere i litteratur
Nobelprismodtagere fra Danmark
Selvbiografer fra Danmark
Digtere fra Danmark
Personer fra Fredericia
Personer fra Randers
Henrik
Romanforfattere fra Danmark
Personer i Kraks Blå Bog (afdøde)
Personer i Dansk Biografisk Leksikon
Dansksprogede forfattere fra Danmark
Kunstnerkolonien i Skagen
Personer med enkeltværker i Kulturkanonen
Studenter fra Randers Statsskole
Modtagere af Holbergmedaljen